Legal Document

Category: 18

Text:
16. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 528 της 11/24 Ιουν. 1965 (ΦΕΚ Α΄ 118) Περί τροποποιήσεως και συμπληρώσεως διατάξεών τινων του από 24 Σεπτ.-13 Οκτ. 1958 Β.Δ/τος «περί συστάσεως Κλάδου Υγείας παρά τω Τ.Α.Σ.», ως τούτο ετροποποιήθη μεταγενεστέρως. ΄Εχοντες υπ’ όψει: 1)τας διατάξεις α)του άρθρ. 20 του Νόμ. 3680/1957 «περί τροποποιήσεως και συμπληρώσεως των περί Συμβολαιογράφων και Υποθηκοφυλάκων διατάξεων κλπ.» και β)του άρθρ. 11 του Ν.Δ. 4352/64 «περί διατάξεων αφορωσών τους δημοσίους υπαλλήλους, ως και περί καταργήσεως  Συμβουλίων, Επιτροπών κλπ.», 2)τας υπ’ αριθ. 9085/1963 και 1897/1965 αιτήσεις του Συμβολαιογραφικού Συλλόγου Εφετείων Αθηνών, Αιγαίου και Δωδεκανήσου, 3)τας από 24.10.1963, 2.3.1965 και 23.3.1965 γνωμοδοτήσεις του Διοικητικού Συμβουλίου του Ταμείου Ασφαλίσεως Συμβολαιογράφων, 4)την υπ’ αριθ. 246/1965 σύμφωνον γνωμοδότησιν του Ανωτάτου Συμβουλίου Δημοσίων Υπηρεσιών και 5)την υπ’ αριθ. 473/1965 γνωμοδότησιν του Συμβουλίου Επικρατείας, προτάσει των Ημετέρων επί της Δικαιοσύνης και Οικονομικών Υπουργών, απεφασίσαμεν και διατάσσομεν: ΄Αρθρ.1.-1.Δια α)την άσκησιν του κατά την παρ. 5 του άρθρ. 5 του από 24.9/13.10.1958 Β.Δ/τος «περί συστάσεως Κλάδου Υγείας παρά τω Τ.Α.Σ.» ελέγχου προς διαπίστωσιν της νομίμου και εμπροθέσμου καταβολής των προς τον Κλάδον Υγείας και προς το Ταμείον λοιπών εισφορών, ως και της εισπράξεως των εν γένει πόρων του Ταμείου και β)την συγκέντρωσιν στατιστικών στοιχείων του Κλάδου Υγείας, την επεξεργασίαν και ανάλυσιν των εξ αυτών προκυπτόντων δεδομένων, την εκτέλεσιν στατιστικών εργασιών συμφώνως προς τας υπό του Διοικ. Συμβουλίου του Ταμείου παρεχομένας οδηγίας δια την κατάρτισιν του σχετικού προγράμματος του Ταμείου, αυξάνονται αι τακτικαί θέσεις Α΄ Κατηγορίας του Ταμείου κατά 4, κατανεμόμεναι κατά Κλάδους και βαθμούς ως εξής: Α2 Κλάδος Ελεγκτών: 1 θέσις επί βαθμώ 5ω-4ω. 2 θέσεις επί βαθμώ 8ω-6ω. Α3 Κλάδος Στατιστικών: 1 θέσις επί βαθμώ 8ω-5ω. 2.Αι επί βαθμοίς 13ω-9ω θέσεις του Γ1 Κλάδου Κλητήρων της Γ΄ Κατηγορίας αυξάνονται κατά μίαν. 3.Δια την αντιμετώπισιν των εκ της παροχής της ιατροφαρμακευτικής περιθάλψεως εις τους ησφαλισμένους του Ταμείου υπηρεσιακών αναγκών, δύναται το Διοικ. Συμβούλιον του Ταμείου να προσλαμβάνη μέχρι 3 εκτάκτους υπαλλήλους δι’ αποφάσεώς του εγκρινομένης υπό του Υπουργού της Δικαιοσύνης. ΄Αρθρ.2.-(Αντικαθίσταται η δευτέρα περίοδος της παρ. 7 άρθρ. 11 Β.Δ. 24 Σεπτ./13 Οκτ. 1958, ανωτ. σελ. 444,061). Εις τους αυτούς επί της Δικαιοσύνης και Οικονομικών Υπουργούς ανατίθεμεν την δημοσίευσιν και εκτέλεσιν του παρόντος Δ/τος. (Αντί της σελ. 444,17(β) Σελ. 444,17(γ) 333-021 Ταμείο Προνοίας Συμβολαιογράφων 6.Ε.ε.16